O asistentă medicală a fost înjunghiată de un pacient. Unde s-a întâmplat.
Cadrul medical a fost înjunghiat pe la spate. Asistenta a primit primul ajutor din partea celor de la spital, apoi a fost preluată de un elicopter SMURD și dusă la spital. Agresorul are 55 de ani și este internat în Spitalul de Psihiatrie Ștei de 14 ani.
O asistentă a fost înjunghiată cu un cuțit, de către un pacient, în curtea Spitalului de Psihiatrie Ștei, județul Bihor.Conform purtătorului de cuvânt al Spitalului de Psihiatrie Ștei, Simina Sere, agresiunea a avut loc miercuri dimineață, în curtea spitalului de psihiatrie Ștei."Pacientul sau agresorul s-a apropiat de colega noastră și a înjunghiat-o în spate, în partea dreaptă. A suferit o plagă penetrantă la nivelul toracelui, dar este stabilă", a spus Simina Sere la Digi24.Asistenta a primit primul ajutor din partea celor de la spital, apoi a fost preluată de un elicopter SMURD și dusă la spital, în Oradea.Agresorul are 55 de ani și este internat în Spitalul de Psihiatrie Ștei de 14 ani.Sursa citată a spus că nu știe cum se face că pacientul a avut acces la cuțit.Întrebată dacă au mai existat probleme cu acest pacient, purtătorul de cuvânt al Spitalului de Psihiatrie Ștei a spus că este prima dată când se manifestă în acest fel.